ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

N – Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՀՈՒՆԻՍԻ 21-Ի N703-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության 2018 թվականի հունիսի 21-ի` «Ներդրումային ծրագրի շրջանակներում «ՎԱԲԱ» սահմանափակ պատասխանատվությամբ ընկերու­թյան կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու մասին» N 703-Ա որոշման մեջ կատարել հետևյալ լրացումները և փոփոխությունները.

1) Որոշման 1-ին կետում «2019 թվականի դեկտեմբերի 20-ը» բառերը փոխարինել «2021 թվականի հունիսի 19-ը» բառերով,

2) Որոշման Հավելվածի 23-րդ տողից հետո լրացնել հետևյալ բովանդակությամբ նոր կետերով.

«

|  |  |  |  |  |  |
| --- | --- | --- | --- | --- | --- |
| 24 | 5404 | Մենաթել՝ հակակարկտային ցանցի հյուսման համար | կգ | 1 000 000 | 1 550 840 000 |
| 25 | 7312 | Ոլորված մետաղալար՝ առանց պատվածքի | կգ | 500 000 | 460 382 800 |
| 26 | 3926 | Արտադրատեսակներ պլաստմասսայից | կգ | 6 700 000 | 1 473 409 000 |
| 27 | 7312 | Ոլորված մետաղալար, մետաղաճոպաններ, մետաղապարաններ, հյուսված քուղեր, առասաններ և նույնանման արտադրատեսակներ սև մետաղներից | կգ | 6 750 000 | 746 130 000 |
| 28 | 7326 | Արտադրատեսակներ սև մետաղներից | կգ | 855 000 | 1 383 375 000 |
| 29 | 3923 | Պլաստմասսայից կոճեր | կգ | 200 000 | 305 640 000 |
| 30 | 3908 | Պոլիամիդներ սկզբնական ձևով | կգ | 200 000 | 1 728 000 000 |
| 31 | 3902 | Պոլիպրոպիլեն սկզբնական ձևով | կգ | 200 000 | 1 440 000 000 |

»

3) հավելվածի «Ընդամենը» պարբերության մեջ «229,176,850» թիվը փոխարինել «9,316,953,650» թվով։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ

ՆԻԿՈԼ ՓԱՇԻՆՅԱՆ

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՀՈՒՆԻՍԻ 21-Ի N703-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ**

1. **Անհրաժեշտությունը**

Սույն որոշման նախագծի ընդունումը պայմանավորված է «ՎԱԲԱ» սահմանափակ պատասխանատվությամբ ընկերության կողմից` ՀՀ կառավարության 2018 թվականի հունիսի 21-ի N703-Ա որոշման համաձայն ներդրումային ծրագրի շրջանակներում իրականացվող աշխատանքների` ներմուծվող ապրանքների ցանկի փոփոխման, լրացման և հստակեցման անհրաժեշտությամբ:

1. **Ընթացիկ իրավիճակը և խնդիրները**

***Նախագծով նախատեսվում է*** կատարել լրացումներ և փոփոխություններ ՀՀ կառավարության 2018 թվականի հունիսի 21-ի N 703-Ա որոշման մեջ՝ մասնավորապես ցանկում լրացում կկատարվի 8 սարքավորումով, որի արդյունքում գումարը կավելանա 9 մլրդ դրամով և «229,176,850» թվից կփոխարինվի «9,316,953,650» թվով։

Ներդրումային ծրագրի շրջանակներում ՀՀ Լոռու մարզի Վանաձոր քաղաքում «ՎԱԲԱ» ՍՊ ընկերությունը նախատեսում է կազմակերպել գյուղատնտեսական նշանակության հակակարկտային ցանցերի և կարկտապաշտպան ցանցերի ներդրման ողջ համակարգի արտադրություն։

 «ՎԱԲԱ» սահմանափակ պատասխանատվությամբ ընկերությանը` ՀՀ կառավարության 2018 թվականի հունիսի 21-ի N703-Ա որոշմամբ թույլատրվել է ներդրումային ծրագրի շրջանակներում ներմուծված սարքավորումների, հումքերի և նյութերի ԱԱՀ-ն հետաձգել 3 տարի ժամկետով: Մեկնարկած ծրագրի շրջանակներում ընկերությունը նպատակադրված էր կատարել շուրջ 2,25 մլրդ դրամի ընդհանուր ներդրում, որը պետք էր իրականացներ մի քանի փուլերով։

Ներկա պահին (ըստ Ընկերության կողմից տրամադրված տեղեկատվության) Ընկերությունը արդեն իսկ կատարել է ամբողջ 2,25 մլրդ դրամի ներդրումը և ներդրումային ծրագրի արդյունքում ստեղծել թվով 25 աշխատատեղ։

Առաջին փուլով Ընկերությունը արտոնություն էր ստացել ներմուծվող ապրանքների մասով 102,9 մլն դրամի չափով, որն էլ ցանկով հաստատված ամբողջ ներմուծումը կատարվել է արդեն, երկրորդ փուլով նախատեսում էր ներմուծել ևս 126,2 մլն դրամի չափով ապրանքներ, որի ներմուծումն էլ արդեն իսկ կատարվել է, իսկ այժմ Ընկերության մոտ երրորդ և վերջին փուլի շրջանակներում նախատեսվում է ապրանքներ ներմուծել շուրջ 9 մլրդ դրամի չափով։ Հաշվի առնելով այն հանգամանքը, որ նախատեսվող սարքավորումների և կառուցվածքների ներմուծումը պայմանավորված է կատարվելիք աշխատանքների լայնածավալությամբ ու բարդությամբ, սարքավորումների մեծ մասի ԱՏԳ ԱԱ ծածկագրերի հստակեցմամբ՝ հայտնում ենք, որ նշված ներդրումային ծրագրի շրջանակներում սարքավորումների և կառուցվածքների ներմուծումն իրականացվելու է փուլ առ փուլ։ Ներկայումս, ընկերությունը կնքել է հերթական պայմանագրերը, ուստի առաջացել է ներմուծվող ապրանքների ցանկի փոփոխման և լրացման անհրաժեշտություն:

1. **Տվյալ բնագավառում իրականացվող քաղաքականությունը**

Ներդրումների ներգրավում, նոր տեխնոլոգիանների ներդրման խթանում և աշխատատեղերի ստեղծում:

1. **Կարգավորման նպատակը և բնույթը**
2. **Նախագծի մշակման գործընթացում ներգրավված ինստիտուտները և անձինք**

**Նախագիծը մշակվել է ՀՀ տնտեսական զարգացման և ներդրումների նախարարության կողմից:**

1. **Ակնկալվող արդյունքը**

Ներդրումային ծրագրի իրագործման արդյունքում կստեղծվի մոտ 24 աշխատատեղ` միջին աշխատավարձը կազմելով 2018-2020 թվականները 320 հազ. ՀՀ դրամ:

**7․ Այլ տեղեկություններ (եթե այդպիսիք առկա են)**

ԱՄՓՈՓԱԹԵՐԹ

«ՎԱԲԱ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |  |  |
| --- | --- | --- | --- |
| Հ/Հ | Առարկության, առաջարկության հեղինակը¸ գրության ստացման ամսաթիվը, համարը | Առարկության. առաջարկության բովանդակությունը | Եզրակացություն, կատարված փոփոխությունները |
|  | 1 | 2 | 3 |
| 1 | ՀՀ ֆինանսների նախարարություն 01/2-1/2824-19 2019-02-25 | ՀՀ ֆինանսների նախարարությունը քննարկել է «ՎԱԲԱ» սահմանափակ պատաս­խա­նա­տվությամբ ընկերության կողմից իրականացվող ներդրումային ծրագրի շրջանակում ապրանք­­ների ներմուծ­­­ման դեպքում հաշվարկված ԱԱՀ գումարների վճարման ժամկետը երեք տարով հետա­ձգելու նպատակով ընդունված՝ ՀՀ կառավարության 2018 թվա­կանի հունիսի 28-ի թիվ 703-Ա որոշմամբ արդեն իսկ հաստատված ցանկը, որպես ներդրումային ծրագրի մաս կազմող երրորդ փուլ, նոր խմբագրությամբ շարադրելու և արտոնությունների շրջա­նակում ապրան­ք­ների ներմուծման վերջնաժամկետը՝ 2019 թվա­կանի հունիսի 19-ը, մինչև 2021 թվա­կանի դեկտեմբերի 20-ը երկարաձգելու առաջար­կու­թյունը, որի վերա­բերյալ հայտ­նում ենք, որ եթե նոր ցանկով ներ­կա­յացված ապրանքները ներմուծվելու են որպես արդեն իսկ հաստատված ներդրու­մա­յին ծրագրի երրորդ փուլի շրջանակում ձեռք բերվող ապրանք­ներ, ապա անհրաժեշտ է ոչ թե արդեն իսկ հաս­տատ­ված ապրանք­ների ցանկը շարադրել նոր խմբա­գրությամբ, այլ անհրաժեշտ է այդ ցանկում կատարել համա­պա­տաս­խան լրացումներ: | Ընդունվել է ի գիտություն։Ընկերությունը ժամկետների փոփոխման մասով կատարել է վրիպակ, ոչ թե Հունիսի 19-ը փոխարինել, այլ 2019 թվականի Դեկտեմբերի 20-ը փոխարինել 2021 թվականի հունիսի 19-ով։ Նշված փոփոխությունը և լրացումը կատարվում է որպես ներդրումային ծրագրի 3-րդ փուլ։  |
| 2 | ՀՀ ԿԱ պետական եկամուտների կոմիտե /3-1/915-2019 2019-02-28  | ՀՀ պետական եկամուտների կոմիտեն քննարկել է «ՎԱԲԱ» ՍՊԸ-ի գրությունը՝ Հայաստանի Հանրապետության կառավարության 2018 թվականի հունիսի 21-ի թիվ 703-Ա և Հայաստանի Հանրապետության կառավարության 2019 թվականի փետրվարի 6-ի թիվ 70-Ա որոշումների մեջ փոփոխություններ կատարելու վերաբերյալ, ինչի կապակցությամբ հայտնում ենք, որ մեր իրավասության շրջանակում սկզբունքային առարկություններ չունենք:Միաժամանակ հայտնում ենք, որ անհրաժեշտ է գրությամբ ներկայացված ցանկի ապրանքների չափման միավորները համապատասխանեցնել Եվրասիական տնտեսական հանձնաժողովի խորհրդի 16.07.2012թ. «Եվրասիական տնտեսական միության արտաքին տնտեսական գործունեության միասնական ապրանքային անվանացանկը և Եվրասիական տնտեսական միության միասնական մաքսային սակագինը հաստատելու մասին» թիվ 54 որոշմամբ հաստատված ապրանքների չափման միավորներին: | Ընդունվել է ի գիտություն։ Կատարվել են համապատասխան փոփոխությունները (կցվում է)։ |
| 3 | ՀՀ գյուղատնտեսության նախարարություն ԳԳ/ՌՆ-2/817-19 2019-02-25  | «ՎԱԲԱ» ՍՊԸ-ի կողմից ներկայացված առաջարկության հիման վրա՝ ՀՀ կառա­վարության 2018 թվականի հունիսի 21-ի «Ներդրումային ծրագրի շրջանակներում «Վաբա» սահմանափակ պատասխանատվությամբ ընկերության կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու մասին» N 703-Ա որոշման 1-ին կետում փոփոխություն և հավելվածում լրացում կատարելու վերաբերյալ առարկություններ չկան: | Ընդունվել է ի գիտություն։ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ